Avainsanat

Tiivistelmä



Avainsanat

1 Maatalous - Yhteinen markkinajärjestely - Rasvat - Soijapapuja koskevat erityistoimenpiteet - Tuotantotuki - Valvontatoimenpiteet - Viljelysopimukset - Tuen saamisoikeuden menettäminen, jos tuottaja ei noudata velvollisuuttaan ilmoittaa viljelypinta-alan muutoksista - Suhteellisuusperiaate - Rikkominen - Puuttuminen - Komission täytäntöönpanotoimivallan ylittäminen - Puuttuminen

(Neuvoston asetuksen N:o 1491/85 2 artiklan 8 kohta; komission asetuksen N:o 2537/89 6 artiklan 3 kohdan ensimmäinen alakohta ja 29 a artiklan 1 ja 4 kohta sekä komission asetus N:o 150/90)

2 Maatalous - Yhteinen markkinajärjestely - Rasvat - Soijapapuja koskevat erityistoimenpiteet - Tuotantotuki - Valvontatoimenpiteet - Viljelysopimukset - Tuottajan velvollisuus ilmoittaa kaikista viljelypinta-alan muutoksista - Ilmoitusvelvollisuuden laajuus

(Komission asetuksen N:o 2537/89 6 artiklan 3 kohta)

Tiivistelmä

3 Viljelysopimuksissa mainittuihin viljeltyihin pinta-aloihin liittyvien tietojen luotettavuus, joka on välttämätöntä asetuksessa N:o 1491/85 säädetyn yhteisössä tuotettuja soijapapuja koskevan tukijärjestelmän hyvän toiminnan varmistamisen kannalta, voidaan taata vain vain, jos tuottajat ilmoittavat toimivaltaisille kansallisille viranomaisille muutoksista, jotka koskevat viljelysopimuksessa ilmoitettuja pinta-aloja, jotka on soijapapuja koskevien erityistoimenpiteiden yksityiskohtaisista soveltamissäännöistä annetun asetuksen N:o 2537/89 6 artiklan 3 kohdan ensimmäisen alakohdan, sellaisena kuin se on muutettuna asetuksella N:o 150/90, mukaan varattava soijanviljelyyn, ylivoimaisen esteen tapauksia lukuun ottamatta. Kyseisen asetuksen N:o 2537/89 6 artiklan 3 kohdassa tuottajalle säädetty velvollisuus ilmoittaa muutoksista toimivaltaiselle viranomaiselle on olennainen velvollisuus tukijärjestelmän hyvän toiminnan varmistamiseksi ja sillä on näin ollen keskeinen merkitys tässä järjestelmässä.

Tämän vuoksi komissio ei ole rikkonut suhteellisuusperiaatetta eikä ylittänyt asetuksen N:o 1491/85 2 artiklan 8 kohdassa sille myönnettyä täytäntöönpanovaltaa, johon kuuluu oikeus vahvistaa asianmukaiset sanktiot, kun se on säätänyt niinkin ankarasta sanktiosta kuin tukioikeuden menetyksestä kuluvan ja seuraavan markkinointivuoden ajaksi soijantuottajan rikottua joko tahallisesti tai törkeästä huolimattomuudesta tukijärjestelmän hyvän toiminnan kannalta keskeistä velvollisuuttaan ilmoittaa viljelypinta-alan muutoksista, vaikka jäsenvaltioilla onkin mahdollisuus asetuksen N:o 2537/89 29 a artiklan nojalla porrastaa nämä sanktiot tuottajan väitetyn rikkomisen vakavuuden mukaan.

4 Asetuksen N:o 2537/89 6 artiklan 3 kohtaa on tulkittava niin, että soijantuottajalla, joka on tehnyt yhteisön säännöksissä säädetyn tuen saamiseen oikeuttavan viljelysopimuksen, on velvollisuus ilmoittaa toimivaltaiselle viranomaiselle kaikista viljelysopimuksessa mainitun pinta-alan muutoksista ja erityisesti tämän pinta-alan vähentymisestä vaikka se johtuisikin rankkasateiden kaltaisista luonnonilmiöistä, jos muutos on tapahtunut ennen sopimuksen esittämistä viranomaisille sekä kaikista viljelysopimuksen esittämisen jälkeen tapahtuneista muutoksista, jotka yksinään tai yhdessä ylittävät 10 prosenttia viljelysopimuksessa ilmoitetusta pinta-alasta ja yhden hehtaarin pinta-alan.